section_heading: Životopis
paragraph_text: Tijekom školovanja i kasnije bavio se športom. U nekoliko športova osvajao je medalje: košarci, veslanju, plivanju, karateu i športskom ribolovu. Ima status Hrvatskog branitelja a godinu dana priznat mu je status HRVI. Dobrovoljni je darivatelj krvi petnaest puta. U svom zvanju napredovao je najprije do profesora mentora a kasnije do profesora savjetnika. U školi je vodio izvanškolske aktivnosti kao što su mladi tehničari, školski športski klub pet godina a posljednjih dvadeset godina vodi grupu mladih inovatora. Bio je voditelj niz godina kabineta za automatizaciju i pneumatiku. Sudjelovao je u projektima MZOŠ vezano za darovite učenike. Koautor je knjige u izdanju MZOŠ pod nazivom: „Unapređivanje kvalitete rada sa darovitim učenicima u srednjoškolskom odgoju i obrazovanju.“ Odlukom Državnog tajnika imenovan je u stručno povjerenstvo za utvrđivanje usklađenosti školskih udžbenika s udžbeničkim standardom, nastavnim sadržajima i ciljevima odgojno-obrazovnog rada. Pisac je brojnih stručnih članaka u stručim časopisima „Tehnička kultura“ i ABC tehnike. Sudionik je brojnih TV emisija o školstvu i znanosti kao što su „Puni krug“, „Eureka“ itd. Kao višegodišnji član Udruge inovatora Hrvatske aktivno sudjeluje u realizaciji programa kojima je cilj otkrivanje i poticanje mladih kreativnih učenika srednjih strukovnih škola. Bio je koordinator triju izložbi odabranih maturalnih radova u područjima elektrotehnike zagrebački ARHIMED, dizajna varaždinska IDIVA, te graditeljstva - čakovečki IGRAČ. Dobitnik je brojnih pohvala i priznanja udruga tehničke kulture kao što su „Društvo pedagoga tehničke kulture“, državnih i županijskih natjecanja ARHIMED i INOVA-mladi, IKA - Karlovac itd. Zahvaljujući uspjesima mladih inovatora FSB dodjelio je školi priznanje i dva mjesta za upis učenika na FSB bez polaganja prijemnog ispita. Dobitnik je dva puta priznanja Gradskog ureda za obrazovanje i šport.